Document ID: 31998D0080

KOMMISSIONENS BESLUTNING af 7. januar 1998 om ændring af bilag II til Rådets direktiv 92/44/EØF (EØS-relevant tekst) (98/80/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/44/EØF af 5. juni 1992 om etablering af ONP-vilkår for faste kredsløb (1), senest ændret ved Europa-Parlamentets og Rådets direktiv 97/51/EF (2), særlig artikel 7, stk. 3, og
ud fra følgende betragtninger:
Artikel 7, stk. 3, i direktiv 92/44/EØF omhandler ændring af direktivets bilag II med henblik på en tilpasning til den tekniske udvikling og ændret efterspørgsel på markedet under hensyntagen til udviklingen i de nationale net;
på baggrund af et mandat fra Kommissionen, har Det Europæiske Institut for Telestandarder (ETSI) vedtaget Europæiske Telestandarder (ETS) for faste kredsløb, som er udarbejdet på grundlag af anbefalinger fra Den Internationale Telekommunikationsunion (ITU);
der er ingen krav om, at teleselskaberne ophører med at tilbyde eksisterende faste kredsløb;
i henhold til artikel 7, stk. 3, i direktiv 92/44/EØF har Kommissionen forelagt ONP-udvalget udkastet til beslutningen med henblik på en udtalelse efter proceduren i artikel 10 i Rådets direktiv 90/387/EØF (3);
ændringen af bilag II til direktivet 92/44/EØF, som vedtaget i denne beslutning, er i overensstemmelse med udtalelsen fra ONP-udvalget -
VEDTAGET FØLGENDE BESLUTNING:
Artikel 1
Bilag II til direktiv 92/44/EØF erstattes af teksten i bilaget til nærværende beslutning.
Artikel 2
Medlemsstaterne træffer de nødvendige foranstaltninger for at efterkomme denne beslutning inden to måneder efter dens offentliggørelse i De Europæiske Fællesskabers Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, den 7. januar 1998.

Labels: 12
7
15